Як ні дзіўна, але падзея, якая завяршыла фотамарафон, у поўнай меры раскрыецца ў лютым — калі будзе зладжана выстава аўтараў “Прафота” і прэзентаваны каталог прэміі. Пакуль ацаніць яе паўнавартасна складана: цырымонія падвяла хутчэй вынікі леташняй працы, выявіла пераможцаў. Таму дазволю сабе скарыстацца такой нагодай, каб не пайсці наперад, а азірнуцца назад — пералічыўшы лепшыя фотапраекты мінулага года, у тым ліку Месяца фатаграфіі, якія немагчыма не адзначыць, ці, наадварот, тыя, якія былі схаваныя за больш буйнымі ініцыятывамі.